PRIJEDLOG

Na temelju članka 20. stavak 1., članka 41 i 42. Zakona o lokalnim porezima (NN 115/16, 101/17) i članka 31. Statuta općine Orebić (Sl. gl. 02/13, 03/18, 08/18 – pročišćeni tekst) Općinsko vijeće općine Orebić na \_\_\_ sjednici održanoj \_\_\_\_\_\_\_ 2019. donijelo je

O D L U K U

o lokalnim porezima Općine Orebić

Članak 1.

Ovom Odlukom određuju se vrste poreza, porezni obveznik, porezna osnovica, stopa i visina poreza kao i način obračuna i plaćanja poreza koji pripadaju Općini Orebić (dalje u tekstu: Općina).

Članak 2.

Općini Orebić pripadaju slijedeći porezi:

1. Porez na potrošnju,
2. Porez na kuće za odmor,
3. Porez na korištenje javnih površina.

Članak 3.

Porez na potrošnju plaća se na potrošnju alkoholnih pića (vinjak, rakiju i žestoka pića), prirodna vina, specijalna vina, piva i bezalkoholnih pića u ugostiteljskim objektima na području Općine.

Članak 4.

Obveznik poreza na potrošnju je pravna i fizička osoba koja pruža ugostiteljske usluge na području Općine.

Članak 5.

Osnovica poreza na potrošnju je prodajna cijena pića po kojoj se pića prodaju u ugostiteljskom objektu, bez poreza na dodanu vrijednost.

Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.

Obveznik poreza dužan je podnijeti mjesečni izvještaj o obračunatom i uplaćenom porezu na propisanom obrascu PP-MI-PO do 20. dana u mjesecu za prethodni mjesec.

Porez na potrošnju plaća se po stopi od 3% na osnovicu iz stavka 1. ovog članka.

Porez na potrošnju prihod je proračuna Općine.

Članak 6.

Poslove u vezi s utvrđivanjem, nadzorom, naplatom i ovrhom poreza na potrošnju za Općinu obavlja Ministarstvo financija, Porezna uprava, Ispostava porezne uprave prema sjedištu odnosno prebivalištu ili uobičajenom boravištu poreznog obveznika.

Poreznoj upravi za obavljanje poslova iz prethodnog stavka pripada naknada u iznosu od 5% od ukupno naplaćenog poreza.

Ovlašćuje se nadležna služba platnog prometa zadužena za raspoređivanje uplaćenih prihoda da naknadu iz stavka 2. ovog članka obračuna i uplati u državni proračun i to do zadnjeg dana u mjesecu za protekli mjesec.

Članak 7.

Porez na kuće za odmor plaća fizička ili pravna osoba koja je vlasnik kuće za odmor na području Općine.

Vlasnikom kuće za odmor smatra se i osoba koja je vanknjižni vlasnik, odnosno suvlasnik ukoliko se to može utvrditi kupoprodajnim, darovnim ili drugim ugovorom, odlukom suda, rješenjem o nasljeđivanju ili temeljem drugog pravnog posla.

Ako kuća za odmor promjeni vlasnika tijekom poreznog razdoblja (kalendarska godina), prema datumu valjane pravne osnove za sticanje vlasništva, obveznik plaća razmjerni dio poreza na kuće za odmor na mjesečnoj osnovi.

Ukoliko postoji više suvlasnika, svaki od njih je porezni obveznik za suvlasnički dio kuće za odmor.

Članak 8.

Kućom za odmor smatra se svaka zgrada ili dio zgrade ili stan koji se koriste povremeno ili sezonski.

Kućom za odmor ne smatra se gospodarska zgrada koja služi za smještaj poljoprivrednih strojeva, oruđa i drugih pribora i alata, kao i zgrade, dijelovi zgrada ili stanovi koji se korite za obavljanje registrirane djelatnosti za koju se plaća porez.

Članak 9.

U postupku dokazivanja statusa kuće za odmor u smislu odredbe članka 8. ove Odluke, uzimat će se u obzir i slijedeći dokazi: mjesto i visina naknade troška električne energije, vode, telefona, TV pretplate, prijem poštanskih pošiljaka, izjava o odabranom liječniku, potvrda o zasnovanom radnom odnosu i svi drugi raspoloživi dokazi.

Članak 10.

Porez na kuće za odmor plaća se godišnje, po četvornom metru korisne površine kuće za odmor.

Korisnom površinom smatra se ukupna tlocrtna površina umanjena za širinu zidova s tim što se zbrajaju tako izračunate tlocrtne površine sa etažama koje kuća ima.

Porez na kuće za odmor plaća se u iznosu od 15,00 kuna po četvornom metru korisne površine iz stavka 1. ovog članka.

Porez na kuće za odmor plaća se u roku od 15 dana od dana primitka rješenja o utvrđivanju poreza na kuće za odmor.

Porez na kuće za odmor prihod je proračuna Općine.

Članak 11.

Obveznik poreza na kuće za odmor dužan je Jedinstvenom upravnom odjelu Općine dostaviti podatke koji se odnose na objekt, korisnu površinu, podatke o poreznom obvezniku, podatke o promjeni obveznika, te druge podatke koji utječu na poreznu obvezu i to najkasnije do 31. ožujka godine za koju se porez razrezuje, odnosno u roku od 15 dana od dana nastanka promjene koja utječe na porez.

Članak 12.

Porez na korištenje javnih površina plaća fizička ili pravna osoba koja koristi javnu površinu na području Općine temeljem Plana korištenja javnih površina i za koju je zaključen ugovor ili temeljem drugog pravnog posla.

Porez na korištenje javne površine plaća se po stopi od 20 % ugovorene cijene za korištenje javne površine godišnje i plaća se u roku od 15 dana od dana primitka rješenja o utvrđivanju porezne obveze.

Porez na korištenje javnih površina prihod je proračuna Općine.

Članak 13.

Poslove u vezi s utvrđivanje, evidentiranje, naplatom, ovrhom i nadzorom radi naplate poreza iz članka 2. stavak 1. točka 1. ove Odluke za općinu Orebić obavlja Ministarstvo financija, Porezna uprava, a poslove u vezi s utvrđivanje, evidentiranje, naplatom, ovrhom i nadzorom radi naplate poreza iz članka 2. stavak 1. točka 2. i 3. ove Odluke obavlja Jedinstveni upravni odjel Općine.

Članak 14.

Na postupak utvrđivanja i naplate poreza iz ove Odluke, te druga postupovna pitanja koja nisu uređena ovom Odlukom primjenjuje se Opći porezni zakon.

Članak 15.

Danom stupanja na snagu ove Odluke prestaje važiti Odluka o općinskim porezima (Sl. gl. 03/01).

Članak 16.

Ova Odluka će se objaviti u Službenom glasniku općine Orebić a stupa na snagu 01. siječnja 2020. godine.

Klasa:

Urbroj:2138/03-03-19-01

Orebić, \_\_\_\_\_2019.

Predsjednik općinskog vijeća

Mario Vekić